**แนวทางการดำเนินการบำรุงรักษาฟื้นฟูแหล่งน้ำศักดิ์สิทธิ์ เพื่อเฉลิมพระเกียรติพระบาทสมเด็จ  
พระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา**

**\*\*\*\*\*\*\*\*\*\*\*\*\*\*\*\*\*\*\*\*\*\***

**๑. หลักการและเหตุผล**

ด้วยกระทรวงมหาดไทยได้มอบหมายให้กรมส่งเสริมการปกครองท้องถิ่นร่วมกับสำนักงานปลัดกระทรวงมหาดไทย กรมการปกครอง และกรมโยธาธิการและผังเมืองดำเนินการพัฒนา ฟื้นฟู บูรณะ  
แหล่งน้ำศักดิ์สิทธิ์ที่ใช้ในการประกอบพิธีพลีกรรมตักน้ำในการพระราชพิธีบรมราชาภิเษก พุทธศักราช 2562   
ให้อยู่ในสภาพที่ใสสะอาด มีการพัฒนาภูมิทัศน์โดยรอบให้มีความเป็นระเบียบเรียบร้อย สวยงาม มีความพร้อมที่จะนำน้ำไปประกอบพิธีสำคัญอยู่เสมอ ไปจนถึงได้รับการยกระดับให้เป็นแหล่งเรียนรู้ทางประวัติศาสตร์  
ของอนุชนรุ่นหลัง เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิม  
พระชนมพรรษา 72 พรรษา

กรมส่งเสริมการปกครองท้องถิ่น จึงได้จัดทำแนวทางดำเนินการบำรุงรักษาฟื้นฟูแหล่งน้ำศักดิ์สิทธิ์   
เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา   
โดยมอบหมายสำนักงานส่งเสริมการปกครองท้องถิ่นจังหวัดเป็นหน่วยงานหลักในการพัฒนาร่วมกับสำนักงานจังหวัด ที่ทำการปกครองจังหวัด สำนักงานโยธาธิการและผังเมืองจังหวัด และผู้บริหารองค์กรปกครองส่วนท้องถิ่นที่มีแหล่งน้ำศักดิ์สิทธิ์ที่ใช้ในการประกอบพิธีพลีกรรมตักน้ำในการพระราชพิธีบรมราชาภิเษก พุทธศักราช 2562 ตั้งอยู่ในพื้นที่ ร่วมกันหารือแนวทางการดำเนินการพัฒนา ฟื้นฟู บูรณะแหล่งน้ำศักดิ์สิทธิ์ ให้สวยงาม สะอาด สมพระเกียรติ เคียงคู่กับสถาบันพระมหากษัตริย์ไทยและประชาชนต่อไป

**๒. วัตถุประสงค์**

๒.๑ เพื่อบำรุงรักษาแหล่งน้ำศักดิ์สิทธิ์ ที่ใช้การประกอบพิธีพลีกรรมตักน้ำในการพระราชพิธี  
บรมราชาภิเษก พุทธศักราช 2562 ให้อยู่ในสภาพที่ใสสะอาด มีการพัฒนาภูมิทัศน์โดยรอบให้มีความเป็นระเบียบ สวยงาม และมีความพร้อมที่จะนำไปประกอบพิธีสำคัญอยู่เสมอ

๒.2 เพื่อยกระดับแหล่งน้ำศักดิ์สิทธิ์ให้เป็นแหล่งเรียนรู้ทางประวัติศาสตร์อันเกี่ยวเนื่องกับสถาบันพระมหากษัตริย์ของอนุชนรุ่นหลังต่อไป

2.๓ เพื่อให้เกิดการทำงานแบบบูรณาการในทุกภาคส่วน โดยองค์กรปกครองส่วนท้องถิ่น และอาสาสมัครท้องถิ่นรักษ์โลก เข้ามามีส่วนร่วมในการดำเนินงานสร้างชุมชนให้มีความสามัคคี มีการแลกเปลี่ยนเรียนรู้   
มีความเอื้อเฟื้อเผื่อแผ่และเป็นชุมชนที่เข้มแข็ง

**3. การดำเนินงาน**

**3.1 กรมส่งเสริมการปกครองท้องถิ่น**

3.1.1 จัดทำแนวทางดำเนินการบำรุงรักษาฟื้นฟูแหล่งน้ำศักดิ์สิทธิ์ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา และแจ้งจังหวัดดำเนินการ

3.1.2 กำกับ ดูแล ติดตามผลการดำเนินงาน และรายงานผลการดำเนินโครงการฯ ให้กระทรวงมหาดไทยทราบ

**3.2 การดำเนินงานของจังหวัด**

3.2.1 สำนักงานส่งเสริมการปกครองท้องถิ่นจังหวัดเป็นหน่วยงานหลักในการพัฒนาร่วมกับสำนักงานจังหวัด ที่ทำการปกครองจังหวัด สำนักงานโยธาธิการและผังเมืองจังหวัด และผู้บริหารองค์กรปกครองส่วนท้องถิ่นที่มีแหล่งน้ำศักดิ์สิทธิ์ที่ใช้ในการประกอบพิธีพลีกรรมตักน้ำในการพระราชพิธีบรมราชาภิเษก พุทธศักราช 2562 ตั้งอยู่ในพื้นที่ ร่วมกันหารือแนวทางการดำเนินการพัฒนา ฟื้นฟู บูรณะแหล่งน้ำศักดิ์สิทธิ์ ให้สวยงาม สะอาด และป้องกันมิให้มีผู้บุกรุก และแจ้งให้องค์กรปกครองส่วนท้องถิ่นที่มีแหล่งน้ำศักดิ์สิทธิ์ ดำเนินการตามแนวทางที่กำหนด

/3.2.2 จังหวัด…

- 2 -

3.2.2 จังหวัดรวบรวมและรายงานผลการดำเนินโครงการฯ ให้กรมส่งเสริมการปกครอง  
ท้องถิ่นทราบ ตามแบบรายงานที่กำหนด พร้อมภาพถ่าย ทาง Google Drive

**3.3 การดำเนินงานขององค์กรปกครองส่วนท้องถิ่น**

3.3.1 ประสานกับอำเภอพื้นที่เป้าหมาย ให้ร่วมกับผู้นำศาสนา ภาคเอกชน จิตอาสาพระราชทาน 904 วปร. ผู้บริหารสถานศึกษา กำนัน ผู้ใหญ่บ้าน จิตอาสา อาสาสมัครท้องถิ่นรักษ์โลก (อถล.) และประชาชน  
ในพื้นที่ ดูแลแหล่งน้ำศักดิ์สิทธิ์ให้อยู่ในสภาพที่ใสสะอาด มีการปรับภูมิทัศน์โดยรอบให้สวยงาม เป็นระเบียบอยู่เสมอ

3.3.2 ก่อนดำเนินการควรมีการประชุมหารือร่วมกับหน่วยงานที่เป็นเจ้าของพื้นที่ที่มีแหล่งน้ำศักดิ์สิทธิ์ตั้งอยู่ เช่น อุทยาน โบราณสถาน วัด เป็นต้น

3.3.3 จัดให้มีกิจกรรมจิตอาสา “เราทำความ ดี ด้วยหัวใจ” อย่างน้อยเดือนละ 1 ครั้ง   
ร่วมพัฒนาบริเวณแหล่งน้ำศักดิ์สิทธิ์ และปรับภูมิทัศน์โดยรอบ

3.3.4 มีป้ายอธิบายให้ความรู้แก่ผู้มาเยี่ยมชมถึงประวัติความเป็นมาของแหล่งน้ำศักดิ์สิทธิ์   
ทั้งภาษาไทย และภาษาอังกฤษ

3.3.5 จัดทำแผนพัฒนาพื้นที่เพื่อยกระดับแหล่งน้ำศักดิ์สิทธิ์ให้เป็นแหล่งท่องเที่ยว แหล่งเรียนรู้ทางประวัติศาสตร์ของอนุชนรุ่นหลัง ประชาชน ชุมชน และสถาบันพระมหากษัตริย์ไทย รวมถึงอาจจัดพิธี  
เสริมความเป็นสิริมงคลในพื้นที่

3.3.6 องค์กรปกครองส่วนท้องถิ่นรายงานผลการดำเนินงานให้จังหวัดทราบ

**4. สถานที่ดำเนินการ**

บริเวณแหล่งน้ำศักดิ์สิทธิ์ที่ใช้ในการประกอบพิธีพลีกรรมตักน้ำในการพระราชพิธีบรมราชาภิเษก พุทธศักราช 2562และภูมิทัศน์โดยรอบ จำนวน 107 แห่ง

**5. ระยะเวลาดำเนินการ**

เดือนพฤษภาคม 2566 - ธันวาคม 2567

**6. งบประมาณดำเนินการ**

6.๑ งบประมาณองค์กรปกครองส่วนท้องถิ่น

สำหรับงบประมาณดำเนินการโครงการฯ กรณีองค์กรปกครองส่วนท้องถิ่นไม่ได้ตั้งงบประมาณไว้   
ให้พิจารณาโอนเปลี่ยนแปลงงบประมาณรายจ่าย รายการที่เหลือจ่ายซึ่งหมดความจำเป็นมาตั้งจ่ายเป็นรายการใหม่ โดยปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น   
พ.ศ. 2541 และที่แก้ไขเพิ่มเติม และหากไม่สามารถโอนเปลี่ยนแปลงงบประมาณมาตั้งเป็นรายการใหม่ได้ สามารถขออนุมัติสภาท้องถิ่นนำเงินสะสมมาใช้ได้ โดยปฏิบัติตามระเบียบกระทรวงมหาดไทยว่าด้วยการรับเงิน   
การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547   
และที่แก้ไขเพิ่มเติม

6.2 งบประมาณจังหวัดและกลุ่มจังหวัด

6.3 งบประมาณภาคเอกชน

**7. ตัวชี้วัดผลสำเร็จของโครงการ**

7.๑ ตัวชี้วัดเชิงปริมาณ : ร้อยละ 100 ของแหล่งน้ำศักดิ์สิทธิ์ได้รับการฟื้นฟู ดูแลรักษา

7.๒ ตัวชี้วัดเชิงคุณภาพ : แหล่งน้ำศักดิ์สิทธิ์และภูมิทัศน์โดยรอบ ในทุกจังหวัดได้รับการบำรุงรักษา   
และเป็นแหล่งเรียนรู้ทางประวัติศาสตร์แก่อนุชนคนรุ่นหลัง

/**8. การติดตาม**…

- 3 -

**8. การติดตามประเมินผล**

8.๑ จังหวัดรายงานผลการดำเนินงานให้กรมส่งเสริมการปกครองท้องถิ่นทราบ

8.๒ หน่วยงานส่วนกลางตรวจติดตามการดำเนินงานระดับพื้นที่

8.๓ กรมส่งเสริมการปกครองท้องถิ่นรายงานผลการดำเนินงานให้กระทรวงมหาดไทยทราบ

**9. ผลที่คาดว่าจะได้รับ**

9.๑ แหล่งน้ำศักดิ์สิทธิ์ จำนวน 107 แห่ง ได้รับการบำรุงรักษาให้อยู่ในสภาพที่ใสสะอาด มีการพัฒนา  
ภูมิทัศน์โดยรอบให้มีความเป็นระเบียบ สวยงาม และมีความพร้อมที่จะนำไปประกอบพิธีสำคัญอยู่เสมอ

9.2 เป็นการยกระดับแหล่งน้ำศักดิ์สิทธิ์ให้เป็นแหล่งเรียนรู้ทางประวัติศาสตร์อันเกี่ยวเนื่องกับสถาบันพระมหากษัตริย์ของอนุชนรุ่นหลังต่อไป

9.3 เกิดการทำงานแบบประชารัฐที่ให้ทุกภาคส่วน เข้ามามีส่วนร่วมในการดำเนินงานสร้างชุมชนให้มี  
ความสามัคคี มีการแลกเปลี่ยนเรียนรู้ มีความเอื้อเฟื้อเผื่อแผ่และเป็นชุมชนที่เข้มแข็ง

**10. ชื่อผู้ประสานงานโครงการ**

นางสาวธนัญญา ถามถ้วน นักวิเคราะห์นโยบายและแผนชำนาญการ

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

กองพัฒนาและส่งเสริมการบริหารงานท้องถิ่น

กรมส่งเสริมการปกครองท้องถิ่น

หมายเลขโทรศัพท์ 091 0469599